Երրորդ, թե´ Ադրբեջանի, թե´ Հայաստանի՝ հակամարտության մեջ ներգրավվելը նշանակում է արտաքին քաղաքական օրակարգի փոփոխություն, որոշ հարցերում դիրքորոշման կոշտացում և ակնկալիքների աճ: Հիշեցնենք, որ ԵՄ-ն նախորդ տարվանից մեկնարկել է Եվրոպական հարևանության քաղաքականության վերանայման գործընթաց, զուգահեռաբար վերսկսվել են ՀՀ-ԵՄ երկկողմ հարաբերությունների իրավական հիմք ապահովող փաստաթղթի շուրջ բանակցությունները, քննարկվում է նաև Ադրբեջանի հետ համագործակցության ֆորմատը: Պատերազմական իրավիճակն այս գործընթացներին որոշ հարված է հասցնում՝ դուրս թողնելով այս երկրները ԵՄ ծիրից: